Émile Larochelle

Émile Larochelle (13. elokuuta 1891 Québec City – 9. lokakuuta 1958 Québec City) oli kanadalainen tenori, pianisti, urkuri, kuoronjohtaja ja musiikkipedagogi. Hän lauloi 10-vuotiaana erinäisissä kirkoissa ja opiskeli pianonsoittoa Olivier Hudsonin johdolla. Hän opiskeli sittemmin Québecin seminaarissa ja Lavalin yliopistossa, jossa toimi pianistina, urkurin ja laulajana. Hän oli kuoromestarina Québec Cityssä ennen lähtöään lauluopintojen pariin Pariisiin (1923). Hän sai opetusta myös Schola Cantorumissa ja Institut Grégorienissa, oli tenorisolistina Pariisin kirkoissa ja lauloi Concerts Lamoureux -kuorossa. 

Palattuaan Québec Cityyn Larochelle opetti laulua ja esiintyi konsertissa sekä radiossa. Hän oli yli neljän vuoden ajan solistina Château Frontenacin sunnuntaikonserteissa ja toimi sekä Quatuor laurentienin että Trio harmoniquen ensimmäisenä tenorina. Hänen oppilaitaan Lavalin yliopistossa olivat muiden muassa Pierre Boutet, Violette Delisle, Raoul Jobin, Léopold Simoneau ja Richard Verreau.

Lähteet 

Kanadalaiset oopperalaulajat
Tenorit
Kanadalaiset pianistit
Kanadalaiset urkurit
Kanadalaiset kuoronjohtajat
Musiikkipedagogit
Vuonna 1891 syntyneet
Vuonna 1958 kuolleet